wickkiey/tamil-wikipedia-chunked huggingface dataset:
# மகளிர் டென்னிசு சங்கம்

1973ஆம் ஆண்டு பில்லி ஜீன் கிங்கால் நிறுவபட்ட **மகளிர் டென்னிசு சங்கம்** (Women's Tennis Association (WTA), மகளிருக்கான தொழில்முறை டென்னிசு போட்டிகளை ஒழுங்கமைக்கும் முதன்மையானதொரு அமைப்பாகும். உலகெங்கும் நடத்தப்படும் ** டபிள்யூடிஏ சுற்று** எனப்படும் மகளிருக்கான டென்னிசு போட்டிகளை மேலாண்மை செய்கிறது. இதன் இணையான ஆடவருக்கான அமைப்பு டென்னிசு தொழில்முறை விளையாட்டுக்காரர்கள் சங்கம் (ATP) ஆகும். 1974ஆம் ஆண்டு இதன் செயல் இயக்குநராக பொறுபேற்ற சான் பிரான்சிஸ்கோவின் ஜெர்ரி டயமண்ட் 1985ஆம் ஆண்டு வரை அப்பதவியில் இருந்தார். பெண் விளையாட்டுக்காரர்களுக்கான இந்த அமைப்பின் புள்ளிமுறைமையை இவரே உருவாக்கியதாக கருதப்படுகிறது.
இதன் நிறுவன தலைமையகம் புளோரிடாவின் செயின்ட்.பீட்டர்ஸ்பெர்கில் அமைந்துள்ளது ஐரோப்பிய தலைமையகம் லண்டனிலும் ஆசிய-பசிபிக் தலைமையகம் பீஜிங்கிலும் அமைந்துள்ளன.
# மகளிர் டென்னிசு சங்கம்

## வெளியிணைப்புகள்

- அலுவல்முறை இணையதளம்
- அலுவல்முறையற்ற WTA சுற்று செய்தி்ப்பலகை (மன்றம்)
- டென்னிசு ஓபன் அலுவல்முறை இணையதளம்
# அந்தோனி ஹிக்நில்

** அந்தோனி ஹிக்நில்** (*Antony Hignell*, பிறப்பு: சூலை 6 1928), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 2005 -2011 ஆண்டுகளில், முதல்தர துடுப்பாட்டப் போட்டியில் பங்குகொண்டார்.
# அந்தோனி ஹிக்நில்

## வெளி இணைப்பு

அந்தோனி ஹிக்நில் - கிரிக்கட் ஆர்க்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# டொமினிக் ஹெண்ட்ரிக்ஸ்

** டொமினிக் ஹெண்ட்ரிக்ஸ்** (*Dominic Hendricks*, பிறப்பு: நவம்பர் 7 1990), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 17 முதல்தர துடுப்பாட்டப் போட்டிகளிலும், 18 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2010 -2011 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டொமினிக் ஹெண்ட்ரிக்ஸ்

## வெளி இணைப்பு

டொமினிக் ஹெண்ட்ரிக்ஸ் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# குரோம் ஹெண்ட்ரிக்ஸ்

**குரோம் எண்டிரிற்சு** (*Krom Hendricks*, தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளிலும், ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# குரோம் ஹெண்ட்ரிக்ஸ்

## வெளி இணைப்பு

குரோம் ஹெண்ட்ரிக்ஸ் ஆங்கில விக்கிபீடியாவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 27, 2012.
# பியூரன் ஹேன்ட்ரிஸ்க்

** பியூரன் ஹேன்ட்ரிஸ்க்** (*Beuran Hendricks*, பிறப்பு: சூலை 8 1990), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 41 முதல்தர துடுப்பாட்டப் போட்டிகளிலும், 23 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2010 -2013 ஆண்டுகளில், முதல்தர துடுப்பாட்டப் போட்டிகளில் பங்குகொண்டார். இடதுகை மட்டையாளரான இவர், இடதுகை மித வேகப் பந்துவீச்சாளராகவும் இருந்து வருகிறார். இவர் தேசிய தென்னாப்பிரிக்கத் துடுப்பாட்ட அணி தவிர *கேப் கோப்ராஸ், இம்பி, கிங்சு லெவன் பஞ்சாப், மும்பை இந்தியன்ஸ், தென்னாப்பிரிக்க அ அணி, செயிண்ட் லூசியா சூக்ச், மேற்கு மாகாணத் துடுப்பாட்ட அணி, மேற்கு மாகாண 19 வயதிற்கு உட்பட்டோருக்கான துடுப்பாட்ட அணி ஆகிய துடுப்பாட்ட அணிகளிலும் இவர் விளையாடி வருகிறார்.*
# பியூரன் ஹேன்ட்ரிஸ்க்

## உள்ளூர் போட்டிகள்

2012/13 ஆம் ஆண்டுகளில் நடைபெற்ற முதல்தர துடுப்பாட்டப் போட்டிகளில் இவர் சிறப்பான திறனை வெளிப்படுத்தினார். அந்தத் தொடரில் 7 போட்டிகளில் விளையாடி 35 இலக்குகளை கைப்பற்றினார். இதன் மூலம் அவர் சர்வதேச துடுப்பாட்ட அணியில் விளையா டும் வீரர்களை தேர்வு செய்பவர்கள் கவனத்தை ஈர்த்தார்.. தென்னாபிரிக்க அணிக்கு எதிரான குளிர்கால துடுப்பாட்டப் போட்டிகளிலும் இந்திய அணிக்கு எதிரான போட்டியில் 11 விளக்குகளை கைப்பற்றியதன் மூலம் இவர் இந்தியன் பிரீமியர் லீக் தொடரில் விளையாடுவதற்காநா முக்கியக் காரணமாக அமைந்தது.இந்தியன் பிரீமியர் லீக் தொடரில் இவர் கிங்ஸ் லெவன் பஞ்சாப் அணிக்காக ஒப்பந்தமானார்.  
ஆகஸ்ட் 2017 இல், டி 20 குளோபல் லீக்கின் தொடரின் முதல் பருவத்தில் இவர் ப்ளூம் சிட்டி பிளேஜர்ஸ் அணியில் இடம் பெற்றார். இருப்பினும், அக்டோபர் 2017 இல், தென்னாப்பிரிக்கா துடுப்பாட்ட வாரியம் நவம்பர் 2018 ஆம் ஆண்டு வரை இந்தப் போட்டியை நடத்த இயலாது என ஒத்திவைத்தது பின்பு டிசம்பர் மாதம் அந்த போட்டி ரத்து செய்யப்படுவதாக அறிவிக்கப்பட்டது.  
ஜூன் 2018 இல் 2018 19 ஆம் ஆண்டிற்கான தொடரில் இவர் லயன்ஸ் அணி சார்பாக விளையாடினார். அக்டோபர் 2018ஆம் ஆண்டில் நடைபெற்ற மான்சி சூப்பர் துடுப்பாட்ட தொடரில் இவர் ஜோ சி சார்பாக விளையாடினார்  
2018–19 ஹைவெல்ட் லயன்ஸ் அணிக்கான அணியில் இடம் பெற்றார். அக்டோபர் 2018 இல், மன்சி சூப்பர் லீக் டி 20 போட்டியின் முதல் பருவத்திற்கான தொடரில் இவர் ஜோஸி ஸ்டார்ஸ் அணியில் இடம் பெற்றார்.  
2018-19 ஆம் ஆண்டிற்கான சி எஸ் ஏ நான்கு நாட்கள் கொண்ட போட்டித் தொடரில் இவர் லயன்ஸ் அணி சார்பாக விளையாடினார். அந்தத் தொடரில் சிறப்பான ஆட்டத் திறனை வெளிப்படுத்தி எட்டு போட்டிகளில் விளையாடி 32 இலக்குகளைக் கைப்பற்றினார். இதன்மூலம் அதிக இலக்குகளைக் கைப்பற்றிய லயன்ஸ் வீரர்கள் வரிசையில் இவர் முதலிடம் பிடித்தார். 2019 மன்சி சூப்பர் லீக் தொடரில் இவர் நெல்சன் மண்டேலா பே ஜண்ட்சு அணிக்காக விளையாட இருப்பதாக செப்டம்பர் 2019 இல் அறிவிப்பு வெளியானது.
# பியூரன் ஹேன்ட்ரிஸ்க்

## சர்வதேசப் போட்டிகள்

### ஒருநாள் பன்னாட்டுத் துடுப்பாட்டம்

2019 ஆம் ஆண்டில் இவர் பாக்கித்தான் துடுப்பாட்ட அணி தென்னாப்பிரிக்காவில் சுற்றுப் பயணம் செய்து விளையாடியது. சனவரி 25, செஞ்சூரியனில் நடைபெற்ற பாக்கித்தான் துடுப்பாட்ட ணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அரிமுகமானார்.
# டைரோன் ஹெண்டர்சன்

** டைரோன் ஹெண்டர்சன்** (*Tyron Henderson*, பிறப்பு: ஆகத்து 1 1974), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 86 முதல்தர துடுப்பாட்டப் போட்டியில் போட்டிகளிலும், 114 ஏ-தர துடுப்பாட்டப் போட்டிகளிலும், 84 இருபது20 போட்டியிகளிலும் கலந்து கொண்டுள்ளார். 1998/99 - 2009 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டைரோன் ஹெண்டர்சன்

## வெளி இணைப்பு

டைரோன் ஹெண்டர்சன் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# ரோரி கிளெய்ன்வெல்ட்

** ரோரி கிளெய்ன்வெல்ட்** (*Rory Kleinveldt*, பிறப்பு: மார்ச்சு 15 1983), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 64 முதல்தர துடுப்பாட்டப் போட்டியில் போட்டிகளிலும், 82 ஏ-தர துடுப்பாட்டப் போட்டிகளிலும், இரண்டு இருபது20 போட்டியிகளிலும் கலந்து கொண்டுள்ளார். 2002/03-2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# ரோரி கிளெய்ன்வெல்ட்

## வெளி இணைப்பு

ரோரி கிளெய்ன்வெல்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# வழக்கு (இலக்கணம்)

தமிழ் இலக்கணத்தில் **வழக்கு** என்பது மக்களின் பேச்சு வழக்கிலும், இலக்கிய வழக்கிலும் சொற்கள் வழங்கப்படும் முறை அல்லது பயன்படுத்தப்படும் முறை ஆகும். நம் முன்னோர்கள் எந்தப் பொருளை எந்தச் சொல்லால் வழங்கி வந்தனரோ நாமும் அவ்வாறே வழங்கி வருவதைக் குறிக்கும். வழக்கு என்பது மரபு அல்லது பழக்கம் என்ற பொருளிலும் கையாளப்படுகிறது. ஒரு சில காலத்தில் இலக்கண விதிகளுக்கு மாற்றாகச் சொற்கள் பயின்றுவரின் அதையும் ஏற்றுக்கொள்ள வேண்டும் என்பதே வழக்காகும்.
# வழக்கு (இலக்கணம்)

## வழக்கின் வகைகள்

தமிழ் இலக்கணத்தில் வழக்கு இருவகைப்படும்.
1. இயல்பு வழக்கு
1. தகுதி வழக்கு
# வழக்கு (இலக்கணம்)

## இயல்பு வழக்கு

ஒரு பொருளுக்கு அமைந்துள்ள இயல்பான சொல்லால் அப்பொருளை வழங்குவது இயல்பு வழக்கு எனப்படும். இது
:# இலக்கணம் உடையது
:# இலக்கணப்போலி
:# மரூஉ அல்லது மரூஉ மொழி
என மூவகைப்படும்.
# வழக்கு (இலக்கணம்)

## இயல்பு வழக்கு

### 1. இலக்கணம் உடையது

இலக்கண நெறிப்படி முறையாக வரும் வழக்கு இலக்கணம் உடையது எனப்படும்.
சான்று:
:நிலம், நீர், தீ, வளி, வெளி, மண், மலை. முதலியன.
# வழக்கு (இலக்கணம்)

## இயல்பு வழக்கு

### 2. இலக்கணப்போலி

இலக்கணம் இல்லாததாயினும் இலக்கணம் உடையதைப் போல சான்றோர்களால் தொன்று தொட்டு வழங்கப்படுவது இலக்கணப் போலி எனப்படும்.
சான்று:
:இல்முன் → **முன்றில்**
:கால்வாய் → **வாய்க்கால்**
:கோவில் → **கோயில்**
:நகர்ப்புறம் → **புறநகர்**
:மிஞிறு → **ஞிமிறு**
:கண்மீ → **மீகண்**
:தசை → **சதை**
:கொம்பு நுனி → **நுனிக் கொம்பு**
தடித்த எழுத்தில் உள்ளவை சரியான சொற்களின் இலக்கணப்போலிகள் ஆகும். நிலைமொழிகள் முன் பின்னாக மாறிவருதல் போலி. இவ்வாறு பயின்று வருதல் பிழையல்ல என்று கருதப்படுகிறது.  
இலக்கணப் போலி 1. முதற்போலி 2. இடைப் போலி 3. கடைப்போலி என மூவகைப்படும்
சான்று
1. முதற்போலி - மஞ்சு -மைஞ்சு
2. இடைப் போலி - அரசன் - அரைசன்
3. கடைப்போலி - அறம் -அறன்
# வழக்கு (இலக்கணம்)

## இயல்பு வழக்கு

### 3. மரூஉ

தொன்று தொட்டு வழங்கி வருதல் மட்டுமின்றி, இடையில் சில எழுத்துகள் தோன்றியும் திரிந்தும் கெட்டும் இலக்கணம் சிதைந்து, தானே மருவி (மாறி) வழங்குவது மரூஉ என வழங்கப்படும்.
சான்று:
:அருமருந்தன்ன → **அருமந்த**
:தொண்டைமாநாடு → **தொண்டைநாடு**
:தெற்குள்ளது → **தெனாது**
:மலையமானாடு → **மலாடு**
:பொழுது → **போது**
:வாயில் → **வாசல்**
:குளவாம்பல் → **குளாம்பல்**
:உறையூர் → **உறந்தை**
:கும்பகோணம் → **குடந்தை**
:தஞ்சாவூர் → **தஞ்சை**
:திருச்சிராப்பள்ளி → **திருச்சி**
:கோயம்புத்தூர் → **கோவை**
இவ்வாறுசிதைந்து வருவது **மரூஉ** எனப்படும்.
# வழக்கு (இலக்கணம்)

## 2. தகுதி வழக்கு

பொருள்களுக்கு அல்லது செயல்களுக்கு இயல்பாய் அமைந்த சொற்களை வழங்குவது தகுதியன்று எனக்கருதி, அவற்றை ஒழித்து (மறைத்து) தகுதியான வேறு சொற்களால் அப்பொருள்களை அல்லது செயல்களை வழங்குதல் தகுதி வழக்கு எனப்படும். அனைவரின் முன்னும் பேசத்தாகாத சொற்களுக்குப் பதிலியாக தகுதியான சொற்களைப் பேசுதலாகும்.
# வழக்கு (இலக்கணம்)

## 2. தகுதி வழக்கு

### தகுதிவழக்கின் வகைகள்

தகுதி வழக்கு
1. இடக்கரடக்கல்
1. மங்கலம்
1. குழூஉக்குறி
என மூன்று வகைப்படும்.
# வழக்கு (இலக்கணம்)

## 2. தகுதி வழக்கு

### 1. இடக்கரடக்கல்

நன்மக்களிடத்தில் அல்லது சான்றோர்கள் அவையில் கூறத்தகாத சொற்களை மறைத்துப் பிற சொற்களால் கூறுவது 'இடக்கரடக்கல்' எனப்படும்.  
சான்று:
:மலம் கழுவி வந்தேன் → கால் கழுவி வந்தேன்.
:**மலம்** என்ற சொல்லின் இடக்கரடக்கலாக **'கால்**' என்ற சொல் வழங்கி வருகிறது)
# வழக்கு (இலக்கணம்)

## 2. தகுதி வழக்கு

### 2. மங்கலம்

மங்கலமல்லாத சொற்களைக் கூறாமல் ஒழித்து, மங்கலமான சொற்களைக் கூறுதல் 'மங்கலம்' எனப்படும்.  
சான்று:  
:செத்தார் → **துஞ்சினார், இறைவனடி சேர்ந்தார்**
:சுடுகாடு → **நன்காடு**
:ஓலை → **திருமுகம்**
:பொய்யாகிய உடல் → **மெய்**
:தாலி அறுந்தது → **தாலி பெருகிற்று**
:கருப்பு ஆடு → **வெள்ளாடு**
(தடித்த எழுத்தில் உள்ளவை மங்கலமான சொற்களாகும்.)
# வழக்கு (இலக்கணம்)

## 2. தகுதி வழக்கு

### 3. குழூஉக்குறி

ஒரு குறிப்பிட்ட கூட்டத்தைச் சேர்ந்தவர்கள் ஏதேனும் ஒரு காரணத்தால் ஒரு பொருளை அல்லது செயலைக் குறிக்கும் சொல்லை ஒழித்து, வேறொரு சொல்லால் அப்பொருளை அல்லது அச்செயலைக் குறிப்பிடுவது 'குழூஉக்குறி' எனப்படும்.
சான்று:
:பொன் → **பறி** ( பொற்கொல்லர் பயன்படுத்துவது)
:கள் → **சொல்விளம்பி** (வேடர்கள் பயன்படுத்துவது)
:ஆடை → **காரை** (யானைப்பாகர் பயன்படுத்துவது)
# வழக்கு (இலக்கணம்)

## நூற்பா

:"இலக்கண முடையது இலக்கணப் போலி
:மரூஉஎன் றாகும் மூவகை இயல்பும்
:இடக்க ரடக்கல் மங்கலம் குழூஉக்குறி
:எனுமுத் தகுதியோ டாறாம் வழக்கியல்." (நூற்பா.267)
# வழக்கு (இலக்கணம்)

## மேற்கோள்

- தொல்காப்பியம் - சொல்லதிகாரம் - அண்ணமலைப் பல்கலைக் கழக வெளியீடு.
# சப்பானிய சிலந்தி நண்டு

**சப்பானிய சிலந்தி நண்டு**, (*Japanese spider crab*, *Macrocheira kaempferi*) கடல் நண்டு இனத்தை சேர்ந்த ஒரு விலங்காகும். இவை கணுக்காலி தொகுதியைச் சேர்ந்த விலங்குகளில் மிக நீளமான கால்களை கொண்டது. இந்த சிலந்தி நண்டுடைய ஒரு கால் இரண்டரை சராசரி மனிதர்களின் உயரத்துக்கு சமமானது. இவை சப்பானைச் சூற்றியுள்ள பகுதிகளில் காணப்படுகின்றன.
# சப்பானிய சிலந்தி நண்டு

## விவரங்கள்

- இவற்றின் உடல் அகலத்துடனும், எடையுடனும் இருக்கும்.
- இவ்வினத்தில் ஆண் நண்டுகள் நீளமான கொடுக்குகளுடனும், பெண் ஆணைவிட நீளம் குறைந்த கொடுக்குகளுடனும் காணப்படும்.
# சப்பானிய சிலந்தி நண்டு

## பரவல்

- இவை ஜப்பான் தெற்கு கடற்கரையோரங்களில் 2000 அடி ஆழத்திலும் 100 ஆண்டுகள் உயிர் வாழும்.
# மேற்கு ஆப்பிரிக்கப் போர்த்தொடர்

இரண்டாம் உலகப் போரில் **மேற்கு ஆப்பிரிக்கப் போர்த்தொடர்** (West Africa Campaign) என்பது மேற்கு ஆப்பிரிக்காவில் நடைபெற்ற இரு சண்டைகளைக் குறிக்கிறது. அவையாவன  
- டாக்கார் சண்டை
- காபோன் சண்டை  
இம்மோதல்களில் சார்லஸ் டி கோலின் விடுதலை பிரெஞ்சுப் படைகள் நேச நாட்டுப் படைகளின் ஆதரவுடன், விஷி அரசின் கட்டுப்பாட்டிலிருந்த பிரெஞ்சு ஆப்பிரிக்கக் காலனிகளை தங்கள் கட்டுப்பாட்டில் கொண்டு வர முயன்றன. காபோன் சண்டையில் கிடைத்த வெற்றியால் பிரெஞ்சு நடுநிலக்கோடு ஆப்பிரிக்கா விடுதலை பிரெஞ்சுப் படைகள் வசமானது. ஆனால் டாக்கார் சண்டையில் அவை முறியடிக்கப்பட்டதால் பிரெஞ்சு மேற்கு ஆப்பிரிக்கா விஷிப் படைகளின் வசமே தங்கி விட்டது. 1942 இல் டார்ச் நடவடிக்கை நடைபெறும் வரை விஷிப் படைகளே அப்பகுதிகளைக் கட்டுப்படுத்தின.
# நடுநிலக்கடல், மத்திய கிழக்கு மற்றும் ஆப்பிரிக்க களம்

இரண்டாம் உலகப் போரில் **நடுநிலக்கடல், மத்திய கிழக்கு மற்றும் ஆப்பிரிக்க களம்** (*Mediterranean, Middle East and African theatres of World War II*) என்பது நடுநிலக்கடல் வடிநிலப்பகுதி, மத்திய கிழக்காசியா மற்றும் ஆப்பிரிக்கப்பகுதிகளில் நேச மற்றும் அச்சு தரப்புகளுக்கிடையே நடைபெற்ற போர்த்தொடர்களை உள்ளடக்கியது. இவற்றில் அனைத்திலும் நேச நாட்டுப் படைகளே வெற்றி கண்டன. இக்கட்டுரையில் இக்களத்தின் பகுதியான போர்முனைகளும் போர்த்தொடர்கள் பற்றிய சுருக்கமான குறிப்புகள் இடம்பெற்றுள்ளன.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## வடக்கு ஆப்பிரிக்கா

வடக்கு ஆப்பிரிக்கப் போர்முனை வடக்கு ஆப்பிரிக்காவில் துனிசியா, அல்ஜீரியா, மொரோக்கோ, லிபியா மற்றும் எகிப்து ஆகிய பகுதிகளை உள்ளடக்கியிருந்தது. ஜூன் 10, 1940 - மே 16, 1943 காலகட்டத்தில் இங்கு படைகளுக்கும் நேச நாட்டுப் படைகளுக்கும் இடையே நிகழ்ந்த மோதல்கள் வடக்கு ஆப்பிரிக்கப் போர்த்தொடர் என்றழைக்கப்படுகின்றன.  
அச்சு நாடுகள் தரப்பில் முதலில் இத்தாலியும் பின் அதனுடன் நாசி ஜெர்மனியும் பங்கேற்றன. நேச நாடுகள் தரப்பில் பிரிட்டனும் அதன் பேரரசில் இடம் பெற்றிருந்த நாடுகளும் பங்கேற்றன. 1941 முதல் ஐக்கிய அமெரிக்காவும் நேச நாட்டுக் கூட்டணியில் நேரடியாக இடம்பெற்றது. இப்போர்முனையில் மோதல்கள் மேற்குப் பாலைவனப் போர்த்தொடர் மற்றும் துனிசியப் போர்த்தொடர் என இரு பெரும் கட்டங்களாக நடைபெற்றன. இவ்விரு போர்த்தொடர்களைத் தவிர வடக்கு ஆப்பிரிக்காவில் அமெரிக்க படையிறக்க நிகழ்வான டார்ச் நடவடிக்கை மற்றும் நடுநிலக்கடலில் நிகழ்ந்த பல வான்படை மற்றும் கடற்படை சண்டைகளும் வடக்கு ஆப்பிரிக்கப் போர்முனையின் பகுதியாகக் கருதப்படுகின்றன. மேற்குப் பாலைவனப் போர்த்தொடரில் இதில் மூன்று முறை அச்சு நாட்டுப் படைகள் நேச நாட்டுக் கட்டுப்பாட்டில் இருந்த எகிப்து மீது படையெடுத்தன. மூன்று முறையும் அவற்றின் முயற்சிகள் முறியடிக்கப்பட்டு இறுதியில் துனிசியாவுக்குப் பின்வாங்கின. கிழக்கிலிருந்து பிரித்தானிய 8வது ஆர்மி அவற்றை விரட்டி வந்தது. மேற்கிலிருந்து டார்ச் நடவடிக்கை மூலம் வடக்கு ஆப்பிரிக்காவில் தரையிறங்கியிருந்த அமெரிக்கப் படைகள் துனிசியாவைத் தாக்கின. இவ்வாறு இரு திசைகளில் இருந்து துனிசியா நேச நாட்டுப் படைகளால் தாக்கப்பட்டது. ஏழு மாதகால சண்டைக்குப் பின்னர் துனிசியாவிலிருந்த அச்சுப் படைகள் மே 13, 1943ல் சரணடைந்தன. துனிசியப் போர்த்தொடரின் முடிவுடன் வடக்கு ஆப்பிரிக்காவில் இரண்டாம் உலகப் போர் முடிவுக்கு வந்தது.  
இத்தோல்வியினால் வடக்கு ஆப்பிரிக்காவில் அமைந்திருந்த இத்தாலிய காலனிகள் நேச நாட்டுக் கட்டுப்பாட்டில் வந்தன. வடக்கு ஆப்பிரிக்கப் போர்முனையில் அச்சு நாடுகளுக்கு ஏற்பட்ட படை மற்றும் தளவாட இழப்புகள் பிற களங்களில் அவற்றின் வெற்றி வாய்ப்பினைப் பாதித்தன. வடக்கு ஆப்பிரிக்காவில் அச்சுப் படைகள் சரணடைந்தபின்னர் அப்பகுதி இத்தாலி மீதான நேச நாட்டுப் படையெடுப்புக்குக்குத் தளமாகப் பயன்படுத்தப்பட்டது.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## மேற்கு ஆப்பிரிக்கா

ஜூன் 1940 இல் பிரான்சு சண்டையில் தோல்வியடைந்த பிரான்சு நாசி ஜெர்மனியிடம் சரணடைந்தது. பிரெஞ்சு அரசியல்வாதிகளில் ஒரு பகுதியினர் நாசி ஜெர்மனியுடன் ஒத்துழைத்து அதன் ஆதரவுடன் விஷி அரசை உருவாக்கினர். இதனை ஏற்றுக் கொள்ளாத மற்றொரு பிரிவினர் சார்லஸ் டி கோல் தலைமையில் நாடுகடந்த விடுதலை பிரான்சு அரசை உருவாக்கினர். ஆசியா மற்றும் ஆப்பிரிக்காவிலிருந்த பிரெஞ்சு காலனிகள் அனைத்தும் இவ்விரு தரப்புகளுள் ஏதேனும் ஒன்றுக்கு ஆதரவு தெரிவித்தன. மேற்கு ஆப்பிரிக்காவில் இருந்த பிரெஞ்சு காலனிகளைக் கட்டுப்படுத்த இரு தரப்பினருக்கும் நிகழ்ந்த மோதல்களே மேற்கு ஆப்பிரிக்கப் போர்த்தொடர் எனப்படுகின்றன. மேற்கு ஆப்பிரிக்கப் போர்த்தொடரின் இரு முக்கிய மோதல்கள்: டாக்கார் சண்டை மற்றும் காபோன் சண்டை. இவற்றில் டி கோலின் விடுதலை பிரெஞ்சுப் படைகள் நேச நாட்டுப் படைகளின் ஆதரவுடன், விஷி அரசின் கட்டுப்பாட்டிலிருந்த பிரெஞ்சு ஆப்பிரிக்கக் காலனிகளை தங்கள் கட்டுப்பாட்டில் கொண்டு வர முயன்றன. காபோன் சண்டையில் கிடைத்த வெற்றியால் பிரெஞ்சு நடுநிலக்கோடு ஆப்பிரிக்கா விடுதலை பிரெஞ்சுப் படைகள் வசமானது. ஆனால் டாக்கார் சண்டையில் அவை முறியடிக்கப்பட்டதால் பிரெஞ்சு மேற்கு ஆப்பிரிக்கா விஷிப் படைகளின் வசமே தங்கி விட்டது. 1942 இல் டார்ச் நடவடிக்கை நடைபெறும் வரை விஷிப் படைகளே அப்பகுதிகளைக் கட்டுப்படுத்தின.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## கிழக்கு ஆப்பிரிக்கா

கிழக்கு ஆப்பிரிக்கப் போர்முனை, கிழக்கு ஆப்பிரிக்காவில் சூடான், சொமாலியா, கென்யா, எரிட்ரியா மற்றும் எத்தியோப்பியா ஆகிய பகுதிகளை உள்ளடக்கியிருந்தது. ஜூன் 10, 1940 - நவம்பர் 27, 1941 காலகட்டத்தில் இங்கு நிகழ்ந்த மோதல்கள் கிழக்கு ஆப்பிரிக்கப் போர்த்தொடர் என்றழைக்கப்படுகின்றன.  
முசோலினியின் தலைமையின் கீழிருந்த இத்தாலி 1930களில் மற்ற ஐரோப்பிய காலனியாதிக்க நாடுகளைப் போல தனக்கும் ஒரு காலனியப் பேரரசை உருவாக்கத் தீர்மானித்தது. 1936இல் எத்தியோப்பியாவைக் கைப்பற்றி இத்தாலிய சோமாலிலாந்து மற்றும் எரிட்ரிய காலனிகளை அதனுடன் ஒன்றிணைத்து “கிழக்கு ஆப்பிரிக்க இத்தாலியப் பேரரசு” என்ற பெயரில் ஒரு காலனிய அரசை உருவாக்கியது. 1939ல் ஐரோப்பாவில் போர் மூண்டபின்னர் பிரித்தானியப் பேரரசின் கிழக்கு மற்றும் வடக்கு ஆப்பிரிக்கக் காலனிகளைக் கைப்பற்ற இத்தாலி முயன்றது. ஜூன் 10, 1940 இல் இத்தாலி எகிப்து மற்றும் பிரித்தானியக் கிழக்கு ஆப்பிரிக்கக் காலனிகளின் மீது படையெடுத்தது. ஜூலை 4 ஆம் தேதி கென்யா மற்றும் சூடானைத் தாக்கிய இத்தாலியப் படைகள் அவற்றின் சில பகுதிகளைக் கைப்பற்றின. ஆகஸ்ட் 3 ஆம் தேதி அவை பிரித்தானிய சோமாலிலாந்தின் மீது படையெடுத்தன. சில வாரகால சண்டைக்குப் பின் பிரித்தானியப் படைகள் பின் வாங்கின; சொமாலிலாந்து இத்தாலி வசமானது.  
பிரித்தானிய சோமாலிலாந்தை மீட்க ஜனவரி 1941 இல் பிரித்தானிய மற்றும் பொதுநலவாயப் படைகள் ஒரு எதிர்த்தாக்குதலைத் தொடங்கின. இத்தாக்குதல் மூன்று திசைகளிலிருந்து நடைபெற்றது. வடக்கில் லெப்டினண்ட் ஜெனரல் வில்லியம் பிளாட் தலைமையிலான ஒரு படை எரிட்ரியா மற்றும் சூடான் வழியாகத் தாக்கியது; தெற்கில் ஆலன் கன்னிங்காம் தலைமையிலான ஒரு படை கென்யா வழியாக சொமாலிலாந்து மீது படையெடுத்தது. இவை தவிர கிழக்கிலிருந்து கடல்வழியாக ஒரு படைப்பிரிவு சொமாலியாலாந்து மீது நீர்நிலத் தாக்குதல் நடத்தியது. எத்தியோப்பியாவின் உள்நாட்டு எதிர்ப்புப் படைகள் அந்நாட்டு மன்னர் முதலாம் ஹைலி செலாசி தலைமையில் இத்தாலிய ஆக்கிரமிப்புப் படைகளைத் தாக்கின. இவ்வாறு பலமுனைகளிலிருந்து நடைபெற்ற தாக்குதல்களை சமாளிக்க இயலாத இத்தாலியப் படைகள் தோல்வியடைந்தன. ஐந்து மாத கால சண்டைக்குப் பின், கிழக்கு ஆப்பிரிக்காவின் பெரும்பாலான பகுதிகளும் இத்தாலியக் கட்டுப்பாட்டிலிருந்து மீட்கப் பட்டு விட்டன. அடுத்த சில மாதங்களில் எஞ்சியிருந்த பகுதிகளும் முழுமையாகக் கைப்பற்றப்பட்டன. இத்தாலியின் முன்னாள் காலனிகள் நேச நாடுகளின் கட்டுப்பாட்டில் வந்தன.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## மத்திய கிழக்காசியா

### ஈராக்

முதலாம் உலகப் போருக்குப்பின் பிரிட்டன் உலக நாடுகள் சங்கத்தின் அனுமதியோடு ஈராக்கை நிருவகித்து வந்தது. 1932 இல் ஈராக்கிற்கு தன்னாட்சி வழங்கி படிப்படியாக தனது படைகளை விலக்கிக் கொண்டது. ஈராக்கிய ஆட்சியாளர்கள் பிரித்தானிய் ஆதர்வாளர்களாக இருந்தனர். இரண்டாம் உலகப் போர் மூண்டவுடன் நாசி ஜெர்மனியுடனான தூதரக உறவை முறித்துக் கொண்டது. ஏப்ரல் 1941 இல் தேசியவாதியான ரசீத் அலி இராணுவ அதிகாரிகளுடன் துணையுடன் புரட்சி ஒன்றை ஏற்படுத்தி ஈராக்கில் ஆட்சியைக் கைப்பற்றினார். அவர் அச்சு நாட்டு ஆதரவாளர். அவரது நிருவாகத்தில் ஈராக் அச்சு நாடுகளுக்கு ஆதரவாகச் செயல்படத் தொடங்கியது. இதனால் கோபம் கொண்ட பிரித்தானியத் தலைவர்கள், படைபலத்தால் ஈராக்கைப் பணிய வைக்க முடிவு செய்தனர். ஏப்ரல் 1941 இல் ஈராக்குக்கு பிரித்தானிய தரை, கடல் மற்றும் வான்படைப் பிரிவுகள் பல அனுப்பப்பட்டன. இதனால் இரு தரப்புக்குமிடையே பேச்சுவார்த்தைகள் முறிந்து வெளிப்படையாகப் போர் மூண்டது. அடுத்த சில வாரங்களில், ரசீத் அலி அரசுக்கு ஆதரவாக அச்சுப் படைகள் ஈராக்குக்கு அனுப்பப்பட்டன. நாசி ஜெர்மனி, பாசிச இத்தாலி, விஷி பிரான்சு ஆகியவை ரசீத் அலிக்கு ஆதரவாக படைப்பிரிவுகளையும் தளவாடங்களையும் ஈராக்குக்கு அனுப்பின. பாலஸ்தீனத்திலிருந்து ஜெனரல் ஆர்ச்சிபால்டு வேவல் தலைமையில் ஒரு பிரித்தானியப் படை வடக்கிலிருந்து ஈராக் மீது படையெடுத்தது. இரு பிரிவுகளாக ஈராக்கினுள் முன்னேறி ஈராக்கின் முக்கிய நகரங்களைக் கைப்பற்றியது. மே 31ம் தேதி பக்தாத் நகரம் சரணடைந்து போர் முடிவுக்கு வந்தது. ரசீத் அலியின் அரசு கலைக்கப்பட்டு, அப்துல்லா மன்னராட்சி பதில்-ஆளுனராக மீண்டும் நியமிக்கப்பட்டார். மேலும் ஒரு பிரித்தானிய ஆதரவு அமைச்சரவை ஈராக்கில் பதவியேற்றது.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## மத்திய கிழக்காசியா

### ஈரான்

இரண்டாம் உலகப் போரில் ஈரான் நடுநிலை நாடாக அதன் அரசர் ரெசா ஷா பஹலவியால் அறிவிக்கப்பட்டிருந்தது. ஈரானின் புவியியல் அமைவிடம் காரணமாக அது மேல்நிலை உத்தியளவில் மிக முக்கியமான ஒரு நாடாக இருந்தது. ஈரானைக் கட்டுப்படுதுத்துவோர் கிழக்குப் போர்முனையில் சோவியத் ஒன்றியத்துக்கான கிழக்குத் தளவாட வழங்கல் பாதைகளைக் கட்டுப்படுத்தக் கூடுமென்பதால் ஈரானின் முக்கியத்துவம் அதிகமானது. நாசி ஜெர்மனியின் படைகள் மேற்கிலிருந்து சோவியத் ஒன்றியத்துக்குள் வேகமாக முன்னேறியதால் கடன்-குத்தகை ஒப்பந்தம் மூலமாக அமெரிக்காவிலிருந்து சோவியத் ஒன்றியத்துக்கு அனுப்பப்படும் தளவாடங்களை ஈரான் வழியாக அனுப்ப நேச நாடுகள் முடிவு செய்தன. இவ்வழிக்கு பெர்சிய வழி (Persian corridor) எனப் பெயரிடப்பட்டிருந்தது. அதற்காக ஈரானைத் தாக்கிக் கைப்பற்ற முடிவு செய்தன. ஈரானில் வாழும் ஜெர்மானிய குடிமக்களை வெளியேற்ற ரெசா ஷா மறுத்ததைக் காரணம் காட்டி ஆகஸ்ட் 25, 1941 இல் பிரிட்டனும் சோவியத் ஒன்றியமும் ஈரான் மீது படையெடுத்தன. இது ஒரு சாற்றாத படையெடுப்பாக அமைந்தது. தெற்கிலிருந்து பிரித்தானியப் படைகளும் வடக்கிலிருந்து சோவியத் படைகளும் ஒரே சமயத்தில் ஈரானைத் தாக்கி அதன் படைகளை முறியடித்தன. பாரசீக வளைகுடாவில் பிரித்தானிய வேந்தியக் கடற்படை ஈரானியக் கடற்படை கப்பல்கள் பலவற்றை மூழ்கடித்தது. இரு முனைத் தாக்குதலை ஈரானால் சமாளிக்க இயலவில்லை. மூன்று வாரங்கள் சண்டைக்குப் பின்னால் ஈரான் சரணடைந்தது. செப்டம்பர் 17ம் தேதி ஈரானியத் தலைநகர் டெஹ்ரான் வீழ்ந்தது. ரெசா ஷா கைது செய்யப்பட்டு நாடு கடத்தப்பட்டார். அவருக்கு பதிலாக அவரது மகன் முகமது ரெசா ஷா பஹ்லவி ஈரானின் அரசராக்கபப்ட்டார். போர் முடியும் வரை ஈரான் பிரிட்டன் மற்றும் சோவியத் ஒன்றியத்தால் ஆக்கிரமிக்கப்பட்டிருந்தது. கிழக்குப் போர்முனையின் தளவாட வழங்கலுக்கு பெர்சிய வழி மிகவும் பயன்பட்டது.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## மத்திய கிழக்காசியா

### சிரியா மற்றும் லெபனான்

பிரான்சின் ஆப்பிரிக்கக் காலனிகளைப் போலவே அதன் ஆசியக் காலனிகளிலும் டி காலின் விடுதலைப் பிரெஞ்சுப் படைகளுக்கும் நாசி ஆதரவு விஷிப் படைகளுக்கும் மோதல்கள் நிகழ்ந்தன. சிரியா, லெபனான் ஆகிய பகுதிகள் விஷி அரசின் கட்டுப்பாட்டுக்கு வந்தன. அங்கு ஜெர்மானியர்களுக்கு படைத்தள வசதிகளை அமைத்துக் கொள்ள விஷி அரசு அனுமதி அளித்தது. மேலும் ஆங்கில-ஈராக்கியப் போரின் போது ஈராக்கில் போரிட்ட அச்சு படைப்பிரிவுகள் சிரியாவைத் தளமாகக் பயன்படுத்த முயன்றன. இக்காரணங்களால் நேச நாட்டு தளபதிகள் சிரியா மற்றும் லெபனான் மீது படையெடுத்து அவற்றை ஆக்கிரமிக்கத் திட்டமிட்டனர். ஜூன் 8, 1941 இல் இத்தாக்குதல் தொடங்கியது. நான்கு பிரிவுகளாக நேச நாட்டுப் படைகள் சிரியா மீது படையெடுத்தன.பாலஸ்தீனத்திலிருந்து டமாஸ்கஸ் மற்றும் பெய்ரூட் நோக்கி இரு படைப்பிரிவுகள் முன்னேறின. மேலும் ஈராக்கிலிருந்து வடக்கு மற்றும் மத்திய சிரியாவை இரு படைப்பிரிவுகள் தாக்கின. இவை தவிர கடல் வழியாகவும் வான் வழியாகவும் விஷி படைகளை நேச நாட்டுப் படைகள் தாக்கின. ஒரு மாத கால சண்டைக்குப் பின்னர் விஷி படைகள் சரணடைந்தன. சிரியா மற்றும் லெபனான் டி கோலின் விடுதலை பிரெஞ்சுப் படைகளின் கட்டுப்பாட்டில் வந்தது. 1943 மற்றும் 1944 இல் முறையே லெபனான் மற்றும் சிரியா இரண்டிற்கும் விடுதலை பிரெஞ்சுப் படைகள் சுதந்திரம் வழங்கின. விடுதலை அடைந்த இரு நாடுகளும் உடனடியாக அச்சு நாடுகள் மீது போர் சாற்றின.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## கடற்போர்

1940ஆம் ஆண்டு மேற்குப் போர்முனையில் ஜெர்மானியத் தாக்குதல் ஆரம்பான பின்னால், இத்தாலி நேச நாடுகளுடன் போர் சாற்றியது. உடனடியாக நடுநிலககடலைக் கட்டுப்பாட்டில் கொண்டு வர இரு தரப்புகளும் மோதத் தொடங்கின. இரு தரப்புகளுக்கும் இப்போர்த்தொடரில் மூன்று முக்கிய குறிக்கோள்கள் இருந்தன. அவை:  
1. எதிர்தரப்பின் தளவாட வழங்கல் வழிகளைத் தாக்கி சரக்குப் போக்குவரத்துக்கு இடையூறு விளைவித்தல்
1. வடக்கு ஆப்பிரிக்கப் போர்முனையில் போரிட்டுக் கொண்டிருந்த தங்கள் தரப்பு படைகளின் தளவாட வழங்கல் வழிகளை எதிர் தரப்புத் தாக்குதல்களில் இருந்து பாதுகாத்தல்
1. எதிர்தரப்பின் கடற்போர் வன்மையை அழித்தல்  
பிரான்சு ஜெர்மானியப் படைகளிடம் சரணடைந்த பின்னால் அதன் வடக்கு ஆப்பிரிக்கக் காலனிகளில் நிறுத்தப்பட்டிருந்த பிரெஞ்சு கடற்படைப் பிரிவுகள் அச்சு வசமாகாதிருக்க அங்கிருந்த பிரெஞ்சு கப்பல்களை நெச நாட்டுக் கடற்படைகள் அழித்தன. அடுத்து வடக்கு ஆப்பிரிக்காவிலும் பால்கன் குடாப் பகுதிகளிலும் நடைபெற்ற தரைப்படை மோதல்களுக்கு ஆதரவாக தொடர்ந்து இரு தரப்பு கடல்-வான் படைகள் மோதிக்கொண்டன. 1941 இல் பால்கன் போர்த்தொடரில் அச்சு தரப்புக்கும் இரண்டு ஆண்டுகள் கழித்து வடக்கு ஆப்பிரிக்காவில் நேச நாடுகளுக்கும் வெற்றி கிட்டியது. இடையே மால்டா தீவினைக் கைப்பற்ற அச்சுப் படைகள் மேற்கொண்ட முயற்சி தோல்வியடைந்தது.  
வடக்கு ஆப்பிரிக்கப் போர்முனையில் வெற்றி கண்ட நேசப் படைகள் 1943 இல் இத்தாலி மீது படையெடுத்தன. இத்தாலி சரணடைந்த பின்னால் இத்தாலிய வேந்தியக் கடற்படை இரண்டாகப் பிளவுபட்டு ஒரு பிரிவு நேச நாடுகளுக்கு ஆதரவாகவும் இன்னொரு பிரிவு நாசி ஜெர்மனிக்கு ஆதரவாகவும் போரிட்டன. 1944 இல் அச்சு கடல் மற்றும் வான்படைகள் மெல்ல அழிக்கப்பட்டு நேச நாட்டுப் படைகளின் கை ஓங்கியது. 1945இல் நேசப் படைகள் நடுநிலக்கடல் பகுதியில் முழு வான் மற்றும் கடல் ஆளுமை பெற்றன. மே 2, 1945 இல் இத்தாலியத் தீபகற்பத்தில் இருந்த ஜெர்மானியப் படைகள் சரணடைந்ததுடன் நடுநிலக்கடல் சண்டை முடிவுக்கு வந்தது.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## மால்டா மற்றும் ஜிப்ரால்டர்

மால்டா தீவு நடுநிலக்கடலின் கடல்வழிகளையும் சரக்குப் போக்குவரத்தையும் கட்டுப்படுத்தக்கூடிய இடத்தில் அமைந்திருந்தது. அதனைக் கட்டுப்படுத்துவோர் நடுநிலக்கடல் சரக்கு போக்குவரத்திற்கு இடையூறு செய்ய இயலும். மே 1940 இல் வடக்கு ஆப்பிரிக்கப் போர்முனையில் போர் மூண்ட பின்னர் அங்கு சண்டையில் ஈடுபட்டுள்ள படைகளுக்கு நடுநிலக்கடல் வழியாகத் தளவாடங்களை வழங்குதல் அவசியமானது. இதனால் மால்டாவின் முக்கியத்துவம் மேலும் அதிகரித்தது. மால்டா நேச நாட்டுக் கட்டுப்பாட்டில் உள்ளவரை வடக்கு ஆப்பிரிக்காவில் வெற்றி கடினம் என்பதை உணர்ந்த அச்சு தளபதிகள் அதனைக் கைப்பற்ற முயன்றனர். வான்வழியாக தொடர்ந்து குண்டுவீசியும், கடல்வழிகளை அடைத்து முற்றுகையிட்டு மால்டா மக்களைப் பட்டினி போடுவதன் மூலமும் அத்தீவைக் கைப்பற்ற அச்சுப் படைகள் முயனறன.  
ஜூன் 1940 இல் இத்தாலிய வான்படையும் கடற்படையும் மால்டா முற்றுகையைத் தொடங்கின. ஜனவரி 1941 இல் இத்தாலியர்களால் தனித்து மால்டாவைக் கைப்பற்ற இயலாது என்பதை உணர்ந்த நாசி ஜெர்மனியின் தளபதிகள், அத்தீவைத் தாக்கை தங்கள் வான்படையான லுஃப்ட்வாஃபேவை அனுப்பினர். லுஃப்ட்வாஃவேவின் வரவு மால்டா முற்றுகையைத் தீவிரப்படுத்தியது. வான் ஆதிக்கம் பெற்றிருந்த லுஃப்ட்வாஃபே குண்டுவீசி வானூர்திகள் மால்டா இலக்குகள் மீதும் அப்பகுதியில் காவலுக்கிருந்த பிரித்தானியக் கடற்படைக் கப்பல்கள் மீதும் தொடர்ந்து குண்டுவீசித் தாக்கின. மே 1941 வரை நடந்த முதல் கட்ட மோதல்களில், அச்சு வான்படைகள் பெரு வெற்றி பெற்றன. நடுநிலக்கடல் பகுதியில் நேச நாட்டு சரக்குக் கப்பல் போக்குவரத்து அடியோடு நின்று போனது. மால்டாவின் பொதுமக்கள் நகரங்களை விட்டு வெளியேறி ஊர்ப்புறங்களுக்கு அகதிகளாக இடம்பெயர்ந்தனர். ஏப்ரல் 1941 இல் பால்கன் போர்த்தொடர் ஆரம்பமானதால், ஜெர்மானியர்களின் கவனம் சிதறியது. அதில் பங்கேற்பதற்காகப் மால்டாவிலிருந்து பல லுஃப்ட்வாஃபே வான்படைப்பிரிவுகள் பால்கன் குடாப் பகுதிக்கு திருப்பி விடப்பட்டன. இதனால் மால்டா மீதான ஜெர்மானிய வான்தாக்குதல்களின் தீவிரம் வெகுவாகக் குறைந்து விட்டது. இதனால் ஜூன் - நவம்பர் 1941 இல் மால்டா முற்றுகையின் போக்கு நேச நாடுகளுக்கு சார்பாகத் திரும்பியது. மீண்டும் மால்டாவைக் கைப்பற்ற ஜெர்மானியப் படைகள் கடுமையாக முயன்றன. 1942 நடுப்பகுதியில் நடந்த கடுமையான மோதல்களில் அவை தோற்கடிக்கப்பட்டதால் மால்டா முற்றுகையைக் கைவிட்டன.  
அட்லாண்டிக் பெருங்கடலில் இருந்து நடுநிலக்கடலுக்குள் கப்பல்கள் செல்லும் இடத்தில் அமைந்திருந்த ஜிப்ரால்டர் தீவு பிரித்தானியக் கட்டுப்பாட்டில் இருந்தது. 1940-43 காலகட்டத்தில் அச்சுப் படைகளால் பலமுறை தாக்கப்பட்டது. வடக்கு ஆப்பிரிக்க மற்றும் மால்டா மோதல்களுக்கு தளவாட வழங்கல் ஒருங்கமைப்புத் தளமாகவும் நேச நாட்டுப் படைகளுக்குப் பயன்பட்டது.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## பால்கன் போர்த்தொடர்

முசோலினியின் பெரும் இத்தாலியப் பேரரசு அமைக்கும் ஆசை காரணமாகவும் ஜெர்மனியின் சோவியத் ஒன்றியத்தின் மீதான படையெடுப்புக்கு பால்கன் குடாப் பகுதி நாடுகளின் துணை தேவைப்பட்டதாலும் அச்சுப் படைகள் பால்கன் குடா நாடுகள் மீது படையெடுத்தன. பல்கேரியா, ரொமேனியா போன்ற கிழக்கு ஐரோப்பிய நாடுகள் எதிர்ப்பின்றி அச்சுக் கூட்டணியில் இணைந்து விட்டன. யுகோஸ்லாவியா, கிரீசு ஆகிய நாடுகள் அச்சு நாடுகளுக்கு இணங்க மறுத்ததால் பால்கன் போர்த்தொடர் மூண்டது.  
இத்தாலி கிரீசை சரணடைந்து தனது மேலாண்மையை ஏற்றுக் கொள்ள வற்புறுத்தியது. கிரேக்கர்கள் இத்தாலியின் சரணடைவு ஆணையை நிராகரித்து விட்டதால் அக்டோபர் 28, 1940ல் இத்தாலியப் படைகள் கிரீசு மீது படையெடுத்தன. ஒரு மாத காலத்துக்குள் இத்தாலியப் படையெடுப்பை முறியடித்து விட்டன. நவம்பர் 14ம் தேதி ஒரு பெரும் எதிர்த் தாக்குதலையும் தொடங்கின. அடுத்த சில மாதங்களுக்கு அல்பேனிய - கிரீசு எல்லையில் கடும் சண்டை நடந்தது. ஆனால் எத்தரப்புக்கும் தெளிவான வெற்றி கிட்டாமல் தேக்க நிலை உருவானது. இத்தாலியால் தனியாக கிரீசைத் தோற்கடிக்க இயலாது என்பதை ஒப்புக்கொண்ட முசோலினி, இட்லரின் உதவியை நாடினார். இட்லரின் ஆணைப்படி முசோலினிக்கு உதவ ஜெர்மானியப் படைகள் ஏப்ரல் 6ம் தேதி கிரீசு மீது படையெடுத்தன. ஏப்ரல் 6, 1941 அன்று ஜெர்மானியப் படைகள் யுகோசிலாவியா மீதும் கிரீசு மீதும் ஒரே நேரத்தில் படையெடுத்தன. அங்கேரி, பல்கேரியா, ரொமேனியா ஆகிய மூன்று நாடுகளில் இருந்து மூன்று புறங்களில் இருந்து ஜெர்மானியப் படைகள் யுகோசியாவியாவைத் தாக்கின. அடுத்த பதினோரு நாட்களில் யுகோசிலாவியப் படைகளை எளிதில் முறியடித்த அச்சுப் படைகள் பெல்கிரேடை சுற்றி வளைத்தன. ஏப்ரல் 17 அன்று யுகோசிலாவியா சரணடைந்தது.  
யுகோசிலாவியா மீது படையெடுத்த அன்றே கிரீசையும் ஜெர்மானியப் படைகள் தாக்கின. கிரீசுடன் பாதுகாப்பு ஒப்பந்தம் செய்திருந்த பிரிட்டன் தனது படைகளையும் பொதுநலவாயப் படைகளையும் கிரேக்கப் படைகளின் உதவிக்கு அனுப்பியது. ஆனால் ஜெர்மானியப் படைபலத்தைச் சமாளிக்க முடியாமல் நேச நாட்டுப் படைகள் பின்வாங்கின. மூன்று வார சண்டைக்குப் பின்னர் ஜெர்மானியப் படைகள் பெருவெற்றி பெற்றன. கிரீசிலிருந்த பிரித்தானியப் படைகள் பின்வாங்கி கடல்வழியாகத் தப்பின. கிரேக்கத் தலைநகர் ஏதென்சின் வீழ்ச்சியுடன் ஏப்ரல் 30ம் தேதி கிரீசு சண்டை முடிவுக்கு வந்தது. கிரேக்க அரசும், மன்னர் இரண்டாம் ஜார்ஜும் தலைநகர் ஏதென்சை விட்டு வெளியேறி கிரீட் தீவுக்கு இடம் பெயர்ந்தனர். அடுத்து கிரீட் தீவினை ஜெர்மானியர்கள் தாக்கினர். பிரித்தானியக் கடற்படை பெரும் பலத்துடன் தீவினைப் பாதுகாத்ததால் வான்வழியாக படைகளைத் தரையிறக்கி கிரீட்டைக் கைப்பற்ற ஜெர்மானியர்கள் முயன்றனர். மே 20, 1941ல் கிரீட் மீதான ஜெர்மானியத் தாக்குதல் தொடங்கியது. ஃபால்ஷிர்ம்யேகர் என்றழைக்கப்பட்ட ஜெர்மானிய வான்குடைப் படைப்பிரிவுகள் வானூர்தி வழியாக கிரீட்டின் பல பகுதிகளில் தரையிரங்கி பல முக்கிய இடங்களைக் கைப்பற்றின. அவற்றை சமாளிக்க முடியாத நேச நாட்டுத் தளபதிகள் கிரீட்டிலிருந்து பின் வாங்க முடிவு செய்தனர். கிரீட்டிலிருந்த நேச நாட்டுப் படைகள் கடல்வழியாக எகிப்துக்குக் காலி செய்யப்பட்டன. கிரேக்க அரசர் இரண்டாம் ஜார்ஜும் கிரீட்டிலிருந்து தப்பினார். ஜூன் 1ம் தேதி கிரீட்டில் எஞ்சியிருந்த கிரேக்க மற்றும் நேச நாட்டுப் படைகள் சரணடைந்து கிரீட் சண்டை முடிவுக்கு வந்தது.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## இத்தாலி

வடக்கு ஆப்பிரிக்கப் போர்முனையில் வெற்றி பெற்ற நேச நாட்டு படைகள் அடுத்து நடுநிலக்கடல் பகுதி முழுவதிலும் ஆதிக்கம் செலுத்த விரும்பின. இதற்காக இத்தாலி மீது படையெடுத்தன. ஜூலை 1943ல் இத்தாலிக்கு தெற்கே உள்ள சிசிலி தீவு மீதான படையெடுப்புடன் இத்தாலியப் போர்த்தொடர் ஆரம்பமானது. சிசிலி கைப்பற்றப்பட்டவுடன் இத்தாலிய மூவலந்தீவின் மீது செப்டமப்ர் 1943ல் படையெடுப்பு நிகழ்ந்தது. இப்படையெடுப்பால் இத்தாலியில் பெரும் அரசியல் மாற்றங்கள் ஏற்பட்டன. போரில் ஏற்பட்ட தொடர் தோல்விகளால் இத்தாலிய மக்கள் சர்வாதிகாரி முசோலினி மீது அதிருப்தி கொண்டிருந்தனர். அவரது சக பாசிச அதிகாரிகள் அவரை முதலில் சர்வாதிகாரிப் பதவியில் இருந்து நீக்கினர். பின்பு அச்சுக் கூட்டணியிலிருந்து விலகி நேச நாட்டுக் கூட்டணியில் இத்தாலியை இணைத்து விட்டனர். எனினும் ஜெர்மனி முசோலினி தலைமையில் “இத்தாலிய சமூக அரசு” என்ற நாடு கடந்த கைப்பாவை அரசை உருவாக்கியது. இத்தாலியின் கட்டுப்பாட்டிலிருந்து பகுதிகளை ஜெர்மானியப் படைகள் ஆக்கிரமித்தன. இத்தாலியர்கள் இரு தரப்புகளாகப் பிளவுண்டு முசோலினி தலைமையில் ஒரு சிறு படை ஜெர்மானியர்களுக்கு ஆதரவாக நேச நாட்டுப் படைகளையும், இத்தாலிய அரசுப் படைகளையும் எதிர்த்துப் போரிட்டது. படையெடுப்பு தொடங்கி சில மாதங்களுள் தெற்கு இத்தாலியைக் கைப்பற்றிய நேச நாட்டுப் படைகள் மெதுவாக வடக்கு நோக்கி முன்னேறின. சுமார் இரு ஆண்டுகள் தொடர்ந்து நிகழ்ந்த மோதல்களில் மத்திய மற்றும் வடக்கு இத்தாலியின் பெரும் பகுதி நேச நாட்டு வசமானது. ஜெர்மானியர்கள் வரிசையாகப் பல அரண்கோடுகளை அமைத்து பாதுகாவல் போர் உத்திகளைக் கையாண்டதால் நேச நாட்டுப் படை முன்னேற்றம் மெதுவாக நடைபெற்றது. மே 1945ல் ஐரோப்பாவில் இரண்டாம் உலகப் போர் முடிவடைந்து ஜெர்மனி சரணடைந்த போது இத்தாலியில் எஞ்சியிருந்த ஜெர்மானியப் படைகளும் சரணடைந்தன.
# நடுநிலக்கடல், மத்திய கிழக்கு மற்றும் ஆப்பிரிக்க களம்

## தெற்கு பிரான்சு

ஜூன் 1944ல் நார்மாண்டிச் சண்டையுடன் நேச நாடுகளின் நாசி ஐரோப்பாவின் மீதான படையெடுப்பு தொடங்கியது. அடுத்த இரு மாதங்களில் நேச நாட்டுப் படைகள் வேகமாக முன்னேறி பிரான்சின் பல பகுதிகளைக் கைப்பற்றின. ஆனால் பிரான்சிலுள்ள படைகளுக்குத் தேவையான தளவாடங்களை இறக்குமதி செய்ய போதுமான துறைமுக வசதிகள் நேச நாட்டுப்படைகளிடம் இல்லை. இதற்காகத் தெற்கு பிரான்சிலிருந்த மார்சே துறைமுகத்தைக் கைப்பற்ற டிராகூன் நடவடிக்கை நடத்தப்பட்டது. 1944, ஆகஸ்ட் 15ம் தேதி ஆல்ஃபா, டெல்டா, காமெல் என்று குறிப்பெயரிடப்பட்டிருந்த பிரான்சின் தெற்குக் கடற்கரைப் பகுதிகளில் படைகள் தரையிறங்கத் தொடங்கின. தரையிறங்கும் படைகளுக்கு உதவியாக வான்குடை வீரர்கள் ஜெர்மானிய பீரங்கித் தளங்களைத் தாக்கி அழித்தனர். பல நேச நாட்டுப் போர்க்கப்பல்களும் ஜெர்மானியப் பாதுகாப்பு நிலைகளின் மீது பீரங்கித் தாக்குதல் நடத்தின. உள்ளூர் பிரெஞ்சு எதிர்ப்பு படையினரும் ஜெர்மானியப் பாதுகாவல் படைகளைத் தாக்கினர். இந்த பகுதியில் முன்பு நிறுத்தப்படிருந்த ஜெர்மானியப் படைகளின் பெரும் பகுதி வடபிரான்சு போர்முனைக்கு அனுப்பப்பட்டிருந்ததால், ஜெர்மானியர்களிடமிருந்து பெரிதாக எதிர்ப்பு ஒன்றும் இல்லை. முதல் நாளன்றே 94,000 படை வீரர்களும், 11,000 வண்டிகளும் பிரான்சு மண்ணில் தரையிறங்கி விட்டன. அவை விரைவாக இருபது கிலோ மீட்டர் வரை முன்னேறி தாக்குதல் பகுதியைத் தங்கள் கட்டுப்பாட்டிற்குள் கொண்டுவந்தன.
# காந்திமதி (நடிகை)

***காந்திமதி*** (*Ganthimathi*, 30 ஆகத்து, 1945 - 9 செப்டம்பர், 2011) தமிழ் திரையுலகில் ஓர் பழம்பெரும் நடிகை. கிட்டத்தட்ட 350 திரைப்படங்களில் பல்வேறு மண்வாசனையுடன் கூடிய குணச்சித்திர வேடங்களில் நடித்து பரவலாக "காந்திமதி அக்கா" என அழைக்கப்பட்டவர்.
# காந்திமதி (நடிகை)

## வாழ்க்கைக் குறிப்பு

சிவகங்கை மாவட்டத்தில் பிறந்த இவர் திருமணம் செய்துகொள்ளவில்லை. தீனதயாளன் என்பவரும் மற்றொருவரும் இவரின் வளர்ப்பு பிள்ளைகள்.  
எழுத்தாளர் ஜெயகாந்தனின் கதையான யாருக்காக அழுதான் திரைப்படத்தின் மூலம் அறிமுகமானார். பல புகழ்பெற்ற நடிகர்களுடன் நடித்துள்ளார். 16 வயதினிலே, சின்னதம்பி பெரியதம்பி, கரகாட்டக்காரன், முத்து, மாணிக்கம், அகல் விளக்கு, வால்டர் வெற்றிவேல், போர்ட்டர் பொன்னுசாமி ஆகியவை இவர் நடித்த குறிப்பிடத்தக்க படங்கள்.  
இந்தியப் பொதுவுடமை இயக்கத்தால் ஈர்க்கப்பட்டு, அக்கட்சியின் மேடைகளில் பாடியும், புரட்சிகர நாடகங்களில் நடித்தும் வந்தார். முக்குலத்தோர் சமூகத்தைச் சேர்ந்த இவர், ஒரு கட்டத்தில் அதிமுகவில் இணைந்தார்
# காந்திமதி (நடிகை)

## மறைவு

சில காலமாக தனது உடல்நிலை காரணமாக திரைப்படங்களில் நடிப்பதைக் குறைத்து வந்த காந்திமதி செப்டம்பர் 9, 2011 அன்று காலையில் தனது 65வது அகவையில் காலமானார்.
# கொண்டோர் லீஜியன்

**கொண்டோர் லீஜியன்** (*Condor Legion*, ) என்பது சூலை 1936 முதல் மார்ச் 1939 வரையான காலப்பகுதியில் இடம்பெற்ற ஸ்பானிய உள்நாட்டு போரின் போது தேசியவாத படைகளுக்கு ஆதரவாக போரிட்ட செருமானியத் தரைப்படை மற்றும் விமானப்படை வீரர்களை கொண்ட ஒரு படைப்பிரிவு ஆகும். எசுப்பானிய மக்களின் மன உறுதியை குலைப்பதற்காக இந்த படைப்பிரிவு புதிய முறைகளில் குண்டுவீசியது. இதே போன்ற குண்டு வீசும் முறை இரண்டாம் உலகப்போரின் போது பரவலாக பின்பற்றப்பட்டது. ஜெர்னீகா நகர குண்டுவீச்சு தாக்குதல் இப்படையினரால் ஸ்பானிய உள்நாட்டு போரின் போது நடத்தப்பட்ட முக்கிய தாக்குதல்.
# டென்னிசு தொழில்முறை விளையாட்டுக்காரர்கள் சங்கம்

**டென்னிசு தொழில்முறை விளையாட்டுக்காரர்கள் சங்கம்** (Association of Tennis Professionals, சுருக்கமாக **ATP**) 1972ஆம் ஆண்டு டோனால்ட் டெல், யாக் கிராமர் மற்றும் கிளிஃப் டிரேஸ்டேல் ஆகியோரால் ஆடவர் தொழில்முறை டென்னிசு விளையாட்டுக்காரர்களின் நலனை பாதுகாக்கும் நோக்குடன் துவங்கபட்டது. 1990முதல் உலகின் பல பாகங்களிலும் டென்னிசு போட்டிகளை நடத்தி வருகிறது; இவை சங்கத்தின் பெயருடன் இணைக்கப்பட்டுள்ளன. 1990இல் **ஏடிபி சுற்று** என்று அழைக்கப்பட்ட இந்தப் போட்டிகள் 2001ஆம் ஆண்டு முதல் **ஏடிபி** என்றே அழைக்கப்பட்டன. 2009ஆம் ஆண்டில் இது மீண்டும் மாற்றப்பட்டு தற்போது **ஏடிபி உலகச் சுற்று**என்று அறியப்படுகிறது. இந்த போட்டிகள் முன்னதாக நடைபெற்றுவந்த கிராண்ட் பிரீ டென்னிசுப் போட்டிகள் மற்றும் உலக சாதனையாளர் டென்னிசு (WCT) போட்டிகளிலிருந்து பரிணாம வளர்ச்சி பெற்றவையே ஆகும் ஏடிபியின் நிர்வாக தலைமையகங்கள் இலண்டனிலும், அமெரிக்காவிற்கு புளோரிடாவில் பான்ட் வெர்டே கடற்கரையிலும் ஐரோப்பாவிற்கு மொனாக்கோவிலும் ஆபிரிக்கா, ஆசியா மற்றும் ஆஸ்திரேலியாவிற்காக சிட்னியிலும் அமைந்துள்ளன.  
இதற்கு இணையான மகளிருக்கான அமைப்பாக மகளிர் டென்னிசு சங்கம் விளங்குகிறது.
# இரண்டாம் உலகப்போர் நிகழ்வுகளின் காலக்கோடு

இந்த பக்கத்தில் இரண்டாம் உலகப் போர் சார்ந்த நிகழ்வுகள் கால வரிசைப்படி தொகுக்கப்பட்டுள்ளன. இப்பக்கத்தின் நீளம் கருதி, ஒவ்வொரு ஆண்டுக்கும் ஒரு துணைப்பக்கம் உருவாக்கப்பட்டுள்ளது.  
- இரண்டாம் உலக போருக்கு முந்தைய நிகழ்வுகள்
- ஆசியாவின் இரண்டாம் உலக போருக்கு முந்தைய நிகழ்வுகள்
- ஐரோப்பாவின் இரண்டாம் உலக போருக்கு முந்தைய நிகழ்வுகள்
- இரண்டாம் உலக போர் நிகழ்வுகள் (1939)
- இரண்டாம் உலக போர் நிகழ்வுகள் (1940)
- இரண்டாம் உலக போர் நிகழ்வுகள் (1941)
- இரண்டாம் உலக போர் நிகழ்வுகள் (1942)
- இரண்டாம் உலக போர் நிகழ்வுகள் (1943)
- இரண்டாம் உலக போர் நிகழ்வுகள் (1944)
- இரண்டாம் உலக போர் நிகழ்வுகள் (1945)
# இரண்டாம் உலகப்போர் நிகழ்வுகளின் காலக்கோடு

## மேலும் பார்க்க

முதல் உலகப்போர் நிகழ்வுகளின் கால வரிசை
# இரண்டாம் உலக போருக்கு முந்தைய நிகழ்வுகள்

## 1922

### ஏப்ரல்

ஏப்ரல் 3  
: ஜோசப் ஸ்டாலின் சோவியத் கம்யூனிஸ்ட் கட்சியின் மத்திய கமிட்டியின் பொது செயலாளராக நியமிக்கப்படுகிறார்.
# இரண்டாம் உலக போருக்கு முந்தைய நிகழ்வுகள்

## 1922

### ஜூன்

ஜூன் 8  
: ஐரிஷ் உள்நாட்டு போர் தேசியவாதிகளின் இரு பிரிவினரிடையே துவங்குகிறது
# இரண்டாம் உலக போருக்கு முந்தைய நிகழ்வுகள்

## 1922

### செப்டம்பர்

செப்டம்பர் 18  
: ஹங்கேரி உலக நாடுகள் சங்கத்தில் இணைகிறது.
# இரண்டாம் உலக போருக்கு முந்தைய நிகழ்வுகள்

## 1922

### அக்டோபர்

அக்டோபர் 28  
: பாசிசவாதிகள் இத்தாலிய அரசாங்கத்தை கட்டுக்குள் கொண்டு வருகின்றனர். பெனிட்டோ முசோலினி பிரதம மந்திரி ஆகிறார்.
# இரண்டாம் உலக போருக்கு முந்தைய நிகழ்வுகள்

## 1922

### நவம்பர்

நவம்பர் 1  
: ஓட்டோமான் பேரரசின் ஆட்சி முடிவுக்கு வருகிறது.
# இரண்டாம் உலக போருக்கு முந்தைய நிகழ்வுகள்

## 1922

### டிசம்பர்

டிசம்பர் 6  
: ஆங்கில-ஐரிஷ் உடன்படிக்கை அமலுக்கு வருவதன் மூலம் அயர்லாந்து குடியரசு ஐக்கிய ராஜ்ஜியத்தில் இருந்து சுதந்திரம் பெறுகிறது.  
டிசம்பர் 30  
: ரஷ்யா , உக்ரைன் , பெலாரஸ் மற்றும் Transcaucasia நாடுகள் இணைந்து சோவியத் யூனியனை உருவாக்குகின்றன.
# இரண்டாம் உலக போருக்கு முந்தைய நிகழ்வுகள்

## 1923

### ஜனவரி

ஜனவரி 11  
: வெர்சாய் உடன்படிக்கையின்படி ஜெர்மனி செலுத்த வேண்டிய முதல் உலகப் போர் இழப்பீட்டுத் தொகையை பெற வேண்டி பிரான்சும் பெல்ஜியமும் ஜெர்மனியின் ரூர் பகுதியை ஆக்கிரமித்தன.
# இரண்டாம் உலக போருக்கு முந்தைய நிகழ்வுகள்

## 1923

### ஜூலை

ஜூலை 24  
: நவீன துருக்கியின் எல்லைகளை நிர்ணயிக்க லாசன்னே உடன்படிக்கை சுவிட்சர்லாந்தில் கிரீசு, பல்கேரியா மற்றும் முதல் உலகப்போரில் பங்கேற்ற மற்ற நாடுகளுக்கிடையில் கையெழுத்தானது.
# இரண்டாம் உலக போருக்கு முந்தைய நிகழ்வுகள்

## 1923

### அக்டோபர்

அக்டோபர் 29  
: ஓட்டோமான் பேரரசு கலைக்கப்பட்டு துருக்கி குடியரசு நாடாக உருவாகிறது
# இரண்டாம் உலக போருக்கு முந்தைய நிகழ்வுகள்

## 1923

### நவம்பர்

நவம்பர் 8  
: ஆட்சியை கைப்பற்ற அடோல்ப் ஹிட்லர் தலைமையில் நாட்சி கட்சி நடத்திய புரட்சி காவல் துறையினரால் முறியடிக்கப்படுகிறது.
# இரண்டாம் உலக போருக்கு முந்தைய நிகழ்வுகள்

## 1924

### ஜனவரி

ஜனவரி 21  
: விளாடிமிர் லெனின் இறக்கிறார். ஜோசப் ஸ்டாலின் தனது அதிகாரத்தை நிலைநாட்ட எதிரிகளை அழிக்க தொடங்குகிறார்.
# இரண்டாம் உலக போருக்கு முந்தைய நிகழ்வுகள்

## 1924

### பிப்ரவரி

பிப்ரவரி 1  
: சோவியத் ஒன்றியம் ஐக்கிய ராஜ்ஜியத்தை அங்கீகரிக்கிறது.
# இரண்டாம் உலக போருக்கு முந்தைய நிகழ்வுகள்

## 1924

### ஏப்ரல்

ஏப்ரல் 1  
: அடோல்ப் ஹிட்லருக்கு அரசாங்கத்தை கவிழ்க்க சதி செய்த குற்றத்திற்காக ஐந்து வருட சிறைத் தண்டனை விதிக்கப்படுகிறது. (ஆயினும் அவர் ஒன்பது மாதங்கள் மட்டுமே சிறைத் தண்டனையை அனுபவித்தார்)  
ஏப்ரல் 6  
: இத்தாலியில் பாசிஸ்ட் கட்சி 2/3 பெரும்பான்மையுடன் தேர்தலில் வெற்றி பெறுகிறது.
# இரண்டாம் உலக போருக்கு முந்தைய நிகழ்வுகள்

## 1924

### ஜூன்

ஜூன் 10  
: இத்தாலிய பாசிசவாதிகள் ரோமில் சோசலிச தலைவர் கியாகோமோ மட்டாட்டியை கடத்தி கொலை செய்கின்றனர்.
# இரண்டாம் உலக போருக்கு முந்தைய நிகழ்வுகள்

## 1924

### ஆகஸ்ட்

ஆகஸ்ட் 18  
: பிரான்ஸ் ஜெர்மனியில் இருந்து அதன் படைகளை திரும்பப் பெறத் தொடங்குகிறது.
# இரண்டாம் உலக போருக்கு முந்தைய நிகழ்வுகள்

## 1925

### ஜனவரி

ஜனவரி 3  
: பெனிட்டோ முசோலினி இத்தாலியின் மீது தனது சர்வாதிகாரத்தை அறிவிக்கிறார்.
# இரண்டாம் உலக போருக்கு முந்தைய நிகழ்வுகள்

## 1925

### ஜூலை

ஜூலை 18  
: அடோல்ப் ஹிட்லரின் சுயசரிதை, மெயின் கேம்ப், வெளியிடப்படுகிறது.
# இரண்டாம் உலக போருக்கு முந்தைய நிகழ்வுகள்

## 1925

### டிசம்பர்

டிசம்பர் 1  
: முதல் உலகப்போரின் மேற்கு ஐரோப்பிய நேச நாடுகளுக்கும் முதல் உலகப்போருக்கு பிறகு புதிதாய் உருவான மத்திய மற்றும் கிழக்கு தேசங்களுக்கும் இடையில் லோகர்னோ உடன்படிக்கை கையெழுத்தானது.
# இரண்டாம் உலக போருக்கு முந்தைய நிகழ்வுகள்

## 1926

### ஜனவரி

ஜனவரி 3  
: தியோடோரோஸ் பங்காலாஸ் தன்னை கிரீசு நாட்டின் சர்வாதிகாரியாக அறிவித்துக் கொள்கிறார்.  
ஜனவரி 31  
: பிரித்தானிய மற்றும் பெல்ஜிய துருப்புக்கள் ஜெர்மனியின் கோல்ன் பகுதியிலிருந்து வெளியேறுகின்றன.
# இரண்டாம் உலக போருக்கு முந்தைய நிகழ்வுகள்

## 1926

### பிப்ரவரி

பிப்ரவரி 25  
: பிரான்சிஸ்கோ பிரான்கோ ஸ்பெயின் நாட்டின் தலைமைப் பொறுப்பை ஏற்கிறார்.
# இரண்டாம் உலக போருக்கு முந்தைய நிகழ்வுகள்

## 1926

### ஏப்ரல்

ஏப்ரல் 4  
: கிரீசு நாட்டின் சர்வாதிகாரி தியோடோரோஸ் பங்காலாஸ் நாட்டின் அதிபராக தேர்ந்தெடுக்கப்படுகிறார்.  
ஏப்ரல் 24  
: ஜெர்மனிக்கும் சோவியத் ஒன்றியத்துக்கும் இடையே பெர்லின் ஒப்பந்தம் கையெழுத்தாகிறது. இதன்படி இரண்டு நாடுகளில் எதாவது நாடு தாக்கப்பட்டால் அடுத்த நாடு நடுநிலை வகிக்கும்.
# இரண்டாம் உலக போருக்கு முந்தைய நிகழ்வுகள்

## 1926

### செப்டம்பர்

செப்டம்பர் 11  
: ஸ்பெயின் உலக நாடுகள் அமைப்பை விட்டு விலகுகிறது.
# இரண்டாம் உலக போருக்கு முந்தைய நிகழ்வுகள்

## 1927

### ஜனவரி

ஜனவரி 19  
: ஐக்கிய ராஜ்ஜியம் தனது துருப்புக்களை சீனாவுக்கு அனுப்புகிறது.
# இரண்டாம் உலக போருக்கு முந்தைய நிகழ்வுகள்

## 1927

### பிப்ரவரி

பிப்ரவரி 12  
: பிரித்தானிய துருப்புக்கள் ஷாங்காய் நகருக்குள் நுழைகின்றன.  
பிப்ரவரி 19  
: பிரித்தானிய நிலைப்பாட்டை எதிர்த்து ஷாங்காய் நகரில் போராட்டங்கள் தொடங்குகின்றன.
# இரண்டாம் உலக போருக்கு முந்தைய நிகழ்வுகள்

## 1927

### மார்ச்

மார்ச் 10  
: யுகோஸ்லாவியாவின் தாக்குதலை எதிர் பார்த்து அல்பேனியா தனது துருப்புக்களை எல்லை பகுதிகளுக்கு அனுப்புகிறது.
# இரண்டாம் உலக போருக்கு முந்தைய நிகழ்வுகள்

## 1927

### ஏப்ரல்

ஏப்ரல் 12  
: சீன உள்நாட்டுப்போர் தேசியவாதிகளுக்கும் பொதுவுடைமைவாதிகளுக்கும் இடையில் துவங்கியது.
# இரண்டாம் உலக போருக்கு முந்தைய நிகழ்வுகள்

## 1927

### மே

மே 20  
: ஐக்கிய ராஜ்ஜியத்திடமிருந்து சவூதி அரேபியா சுதந்திரம் பெறுகிறது.  
மே 24  
: ஐக்கிய ராஜ்ஜியம் சோவியத் ஒன்றியத்துடனான இராஜதந்திர உறவுகளை துண்டித்து கொள்கிறது
# இரண்டாம் உலக போருக்கு முந்தைய நிகழ்வுகள்

## 1927

### ஜூன்

ஜூன் 4  
: யுகோஸ்லாவியா அல்பேனியாவுடனான இராஜதந்திர உறவுகளை துண்டித்து கொள்கிறது  
ஜூன் 7  
: போலந்து நாட்டுக்கான சோவியத் தூதர் Pyotr Voykov படுகொலை செய்யப்படுகிறார்.
# இரண்டாம் உலக போருக்கு முந்தைய நிகழ்வுகள்

## 1927

### நவம்பர்

நவம்பர் 12  
: சோவியத் பொதுவுடைமைக் கட்சியிலிருந்து லியோன் திரொட்ஸ்கி வெளியேற்றப்படுகிறார்.
# இரண்டாம் உலக போருக்கு முந்தைய நிகழ்வுகள்

## 1928

### மே

மே 3  
ஜப்பான் மற்றும் சீனாவுக்கு இடையே ஜினான் நிகழ்வு தொடங்குகிறது.
# இரண்டாம் உலக போருக்கு முந்தைய நிகழ்வுகள்

## 1928

### ஜூன்

ஜூன் 4  
ஹுவான்குடுன் ரயில் நிலையத்தில் சீன ஜனாதிபதி சாங் ஜுவோலின் ஜப்பான் உளவாளிகளால் படுகொலை செய்யப்படுகிறார்.
# இரண்டாம் உலக போருக்கு முந்தைய நிகழ்வுகள்

## 1928

### ஜூலை

ஜூலை 25  
அமெரிக்க ஐக்கிய நாடு தனது துருப்புக்களை சீனாவிலிருந்து திரும்பப் பெறுகிறது.
# இரண்டாம் உலக போருக்கு முந்தைய நிகழ்வுகள்

## 1928

### ஆகஸ்ட்

ஆகஸ்ட் 2  
இத்தாலியும் எத்தியோப்பியாவும் இத்தாலிய - எதியோப்பிய நல்லுறவு ஒப்பந்தம் செய்து கொள்கின்றன.  
ஆகஸ்ட் 27  
உலகின் சக்தி வாய்ந்த நாடுகளுக்கு இடையே கெல்லாக் - பிரயன்ட் ஒப்பந்தம் கையெழுத்தாகிறது.
# எம்பாசா காதுஷே

** எம்பாசா காதுஷே** (*Mbasa Gqadushe*, பிறப்பு: மார்ச்சு 24 1986), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 38 முதல்தர துடுப்பாட்டப் போட்டியில் போட்டிகளிலும், 43 ஏ-தர துடுப்பாட்டப் போட்டிகளிலும் கலந்து கொண்டுள்ளார். 2006 -2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# எம்பாசா காதுஷே

## வெளி இணைப்பு

எம்பாசா காதுஷே - கிரிக் இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# டீ வில்லியர்ஸ் கிராஃப்

**டீ வில்லியர்ஸ் கிராஃப் ** (*De Villiers Graaff*, பிறப்பு: திசம்பர் 8 1913, இறப்பு: அக்டோபர் 4 1999), தென்னாப்பிரிக்க அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1932/33 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டிம் குரோனிவால்ட்

** டிம் குரோனிவால்ட்** (*Tim Groenewald*, பிறப்பு: சனவரி 10 1984), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 52 முதல்தர துடுப்பாட்டப் போட்டியில் போட்டிகளிலும், 55 ஏ-தர துடுப்பாட்டப் போட்டிகளிலும், 57 இருபது20 போட்டிகளிலும் கலந்து கொண்டுள்ளார். 2006 -2010/11 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# டிம் குரோனிவால்ட்

## வெளி இணைப்பு

டிம் குரோனிவால்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# சுவென் கோனிக்

**சுவென் கோனிக்** (*Sven Koenig *, பிறப்பு: திசம்பர் 9 1973), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டியில் போட்டிகளிலும், ஏ-தர துடுப்பாட்டப் போட்டிகளிலும் கலந்து கொண்டுள்ளார்.
# சுவென் கோனிக்

## வெளி இணைப்பு

- கிரிக்கட் ஆக்கைவ் இலிருந்து, கடைசியாகப் பார்க்கப்பட்ட திகதி செப்டம்பர் 10 2011.
# அலன் கூரி

** அலன் கூரி** (*Alan Kourie*, பிறப்பு: சூலை 30 1951), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 127 முதல்தர துடுப்பாட்டப் போட்டிகளிலும், 79 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1970-1989 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
# அலன் கூரி

## வெளி இணைப்பு

அலன் கூரி - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
# பன்னாட்டு டென்னிசு கூட்டமைப்பு

**பன்னாட்டு டென்னிசு கூட்டமைப்பு ** (International Tennis Federation, **ITF**) உலகின் 205 நாடுகளின் தேசிய டென்னிசு சங்கங்களின் கூட்டமைப்பாக உலக டென்னிஸ் விளையாட்டைக் கட்டுப்படுத்தும் ஓர் அமைப்பாகும். 1913ஆம் ஆண்டு மார்ச் ஒன்றாம்் தேதி பாரிசு நகரில் ஓர் மாநாட்டிற்காக கூடிய 12 தேசிய டென்னிஸ் சங்கங்கள் இந்த அமைப்பை நிறுவியபோது **பன்னாட்டு புற்தரை டென்னிசு கூட்டமைப்பு** (**ILTF**) என்று பெயரிடப்பட்டது. 1924ஆம் ஆண்டு இது உலகெங்கும் புற்தரை டென்னிசு விளையாட்டைக் கட்டுப்படுத்தும் அதிகாரம் கொண்ட அமைப்பாக அலுவல்முறை அங்கீகாரம் பெற்றது. அப்போது அலுவல்முறை 'ILTF டென்னிஸ் விதிகளை' இயற்றியது. உலகின் பெரும்பான்மையான ஆடுகளங்களில் புற்தரையில் ஆட்டங்கள் நடைபெறுவதில்லை என்பதை உணர்ந்து 1977ஆம் ஆண்டு தனது பெயரை "பன்னாட்டு டென்னிசு கூட்டமைப்பு" என மாற்றிக்கொண்டது.  
துவக்கத்தில் பாரிசிலிருந்து இயங்கிய ஐடிஎஃப் இரண்டாம் உலகப்போரின்போது இலண்டனுக்கு மாற்றப்பட்டது. 1987 வரை விம்பிள்டனிலும் பின்னர் பார்டன்ஸ் கோர்ட்டிலும் இயங்கிய இந்த அமைப்பு 1998 முதல் இங்கிலாந்து வங்கியின் விளையாட்டு மைதானத்தில் இருந்து இயங்குகிறது..
# வான்கப்பல்

ஒரு **வான்கப்பல்** என்பது ''காற்று விமானத்தை விட இலகுவான' ஒரு வகை விமானம் ஆகும். இதை சுக்கான்களைப் பயன்படுத்தி காற்று மூலம் நடைமுறைக்கு ஏற்ப உயர்த்தி, நகர்த்தி செலுத்த முடியும்.
# வான்கப்பல்

## வரலாறு

1782ஆம் ஆண்டு ஜோசப் மைக்கேல் (Joseph Michel), ஜாக்யூஸ் மான்ட்கோல்பியர் (Jacques Montgolfier) என்ற இரண்டு சகோதரர்கள் பிரான்ஸில் ஒரு பெரிய கூண்டுக்குள் சூடான காற்றை நிரப்பி அதைப் பறக்கவிட்டார்கள். அதற்கு பெரிய பந்து என்று பொருள் தருகிற பலூன் (balloon) என்று பெயரிடப்பட்டது. 1852ஆம் ஆண்டில் ஹென்றி கிப்பார்டு என்பவர் ஒரு பெரிய சுருட்டின் வடிவத்திலிருந்த கூட்டின் அடியில் ஒரு நீராவி எஞ்சினைப் பொருத்தினார். கூட்டிற்குள் சூடான வாயுவை நிரப்பிவிட்உ அதை நீராவி எஞ்சினின் உதவியால் விரும்பிய திசையில் செலுத்த முடிந்தது. அதற்கு டிரிஜிபிள் (dirigible) பலூன் என்று பெயரிட்டார்கள். டிரிஜிபிள் என்ற சொல்லுக்கு வழி நடத்தக் கூடியது என்று அர்த்தம். எஞ்சின்கள் மூலம் செலுத்தப்படக் கூடிய எல்லாப் பலூன்களுக்கும் டிரிஜிபிள் என்ற பெயர் வழங்கப்பட்டது.  
பெர்டினான்டு ஜெப்பலின் (Ferdinand Von Zeppelin) என்ற ஜெர்மானியப் புதுப் புனைவாளர் உருப்படியான அமைப்புள்ள டிரிஜிபிள்களை முதன்முதலாக உருவாக்கினார். அவர் முதலில் அலுமினியத்தாலான ஒரு பெரிய கூண்டுச் சட்டத்தை அமைத்தார். அதற்குள் ஹைட்ரஜனைச் செலுத்தி உப்ப வைக்கக் கூடிய ஒரு பெரிய பலூன் பொருத்தப்பட்டது. இத்தகைய டிரிஜிபிள்கள் மிகப்பெரியவை. அவை நூற்றுக்கணக்கான பயணிகளையும், பல ஆயிரம் கிலோ கிராம் எடையுள்ள சரக்குகளையும் தூக்கிச் செல்லக் கூடியவை. இத்தகைய டிரிளிபிள்கள் ஜெப்பலின்கள் எனவும் குறிப்பிடப்படுகின்றன. கிராப் ஜெப்பலின் (Graf Zeppelin) பல முறை ஐரோப்பாவுக்கும் அமெரிக்காவுக்குமிடையில் பலமுறை பயணம் செய்தது. டிரிஜிபிளை ஆகாயக் கப்பல் (airship) எனவும் அழைப்பதுண்டு.
# பாகா மூசாவின் மரணம்

**பாகா மூசா ** (Baha Mousa) செப்டம்பர் 2003இல் ஈராக்கில் பிரித்தானியப் படையினரால் பாஸ்ராவில் காவலில் வைக்கபட்டபோது கடுமையான துன்புறுத்தலுக்கு உள்ளாகி மரணமடைந்த ஓர் ஈராக்கிய தங்குவிடுதி வரவேற்பாளர். இதனைக் குறித்த பொது விசாரணையில் அவரது 36 மணி நேரக் காவலில் 24 மணி நேரம் தலையில் முக்காடிட்டு அடிக்கபட்டதாகவும் மரணத்திற்கு முன்னர் குறைந்தது 93 காயங்கள் ஏற்பட்டிருந்ததாகவும் தெரிய வந்துள்ளது.
# இலங்கை இனப்பிரச்சினை தீர்வு தொடர்பான உடன்படிக்கைகள்

இலங்கை தமிழ் மக்களின் அரசியல் உரிமைகள் தொடர்பாகவும், அவர்களின் அரசியல் அபிலாசைகள் அடையப்படுவதற்கு அதிகாரப் பரவலாக்கத்தின் அவசியம் தொடர்பாகவும் காலகாலமாகப் பேசப்பட்டு வருகிறது. இந்த வகையில் காலத்திற்கு காலம் பல்வேறு முன்மொழிவுகளும் உடன்படிக்கைகளும் ஆக்கப்பட்டு வந்துள்ளன.
1. பண்டாரநாயக்க செல்வநாயகம் ஒப்பந்தம், 1957
1. சிறீமா - சாஸ்திரி ஒப்பந்தம், 1964
1. டட்லி சேனநாயக்க செல்வநாயகம் ஒப்பந்தம், 1965
1. இந்திய இலங்கை உடன்படிக்கையும் 13வது திருத்தச் சட்டமும்
1. சனநாயக மக்கள் சக்தியின் பிரேரணை,1988
1. பிரேமதாசா விடுதலைப்புலிகள் ஒப்பந்தம், 1989 - 1990
1. மங்கள முனசிங்க நாடாளுமன்ற தெரிவுக்குழு அறிக்கை,1992
1. இலங்கை அரசு விடுதலைப் புலிகள் போர் நிறுத்த ஒப்பந்தம், 2002
1. இலங்கை சுதந்திரக் கட்சி ஐக்கிய தேசியக் கட்சி புரிந்துணர்வு ஒப்பந்தம்,2006